ምንም አይነት ፍላጎት ቢኖራቸው ተለጣፊ ገዥዎች በአፍሪካ ውስጥ ህዝብን ማስደሰት አይቻላቸውም። ምክንያቱም የተሰማሩበት ተግባር ይህን እንዲያደርጉ አይፈቅድምና። መለስ ዜናዊ አፉ ዳጥ ዳጥ ሲል "የሰው በልቶ አይተኙም ተኝቶ" የተባለውን ረስቶት ይሆናል። ለሚዘነጋ ደግሞ ማረሚያም አለ። ለቅብጠትም ቅጣት። አሁንም በዚያው መንገድ እንጓዝ ለሚሉ ግን አያዋጣውምና በጊዜው ታረሙ ማለቱ ተገቢ ነው። በራስ መንቀሳቀሻው መንገድ የተሳተ ይመስላልና። ያለህልማቸው የሚያልሙ፣ ያለመንገዳቸው የሚነጉዱ እንዳሉ ተስተውሏልና። ለድል የጓጉ፣ የወያኔ ግፍ ያንገፈገፋቸው፣ ህብረትን ከልብ ቢሹ ተገቢ ነው። ግን አብሮ መታየት ያለበት " ብንተባበር እስከምን – ባንተባበርስ?” የሚለው ነው።